BUDŽETA GROZĪJUMA NR. 5 PROJEKTS2011. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀMIX iedaļa — Eiropas Datu aizsardzības uzraudzītājsX iedaļa — Eiropas Ārējās darbības dienests /* COM/2011/0374 galīgā redakcija */





BUDŽETA GROZĪJUMA NR. 5 PROJEKTS 2011. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM IX iedaļa — Eiropas Datu aizsardzības uzraudzītājs X iedaļa — Eiropas Ārējās darbības dienests Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, – Eiropas Savienības 2011. finanšu gada vispārējo budžetu, kas pieņemts 2010. gada 15. decembrī[2], – budžeta grozījumu Nr. 1/2011, kas pieņemts 2011. gada 6. aprīlī, – budžeta grozījuma Nr. 2/2011 projektu[3], kas pieņemts 2011. gada 25. martā, – budžeta grozījuma Nr. 3/2011 projektu[4], kas pieņemts 2011. gada 15. aprīlī, – budžeta grozījuma Nr. 4/2011 projektu[5], kas pieņemts 2011. gada 17. jūnijā, Eiropas Komisija ar šo iesniedz budžeta lēmējinstitūcijai 2011. gada budžeta grozījuma Nr. 5 projektu. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (http://eur-lex.europa.eu/budget/www/index-lv.htm). Izmaiņas šajā kopsavilkumā angļu valodā informācijas nolūkos ir pievienotas šim dokumentam kā budžeta pielikums. 1. Ievads 2011. gada budžeta grozījuma Nr. 5 projekts (BGP) ietver šādus elementus. ¾ Grozījumi Eiropas Datu aizsardzības uzraudzītāja (EDAU) štatu sarakstā, nepieprasot papildu budžetu. ¾ Grozījumi Eiropas Ārējās darbības dienesta (EĀDD) štatu sarakstā, nepieprasot papildu budžetu. 2. Eiropas Datu aizsardzības uzraudzītājs (EDAU) Pēc atlases procedūras, kuras mērķis bija aizpildīt vakanto vadības amata vietu, 2011. gada 16. martā EDAU tika iecelts jauns Eiropas Datu aizsardzības uzraudzītāja sekretariāta direktors. Saskaņā ar Civildienesta noteikumu XIII pielikuma 5. panta 5. punktu jauno direktoru paaugstina uz nākamo augstāko pakāpi, jo 2004. gada 30. aprīlī viņš bija ierēdnis A3 pakāpē. Šā iemesla dēļ jaunā direktora iecelšana ir izņēmuma gadījums EDAU — ir piemērojams Civildienesta noteikumu XIII pielikuma 5. panta 5. punkts, bet atbilstoši štatu sarakstam šo noteikumos paredzēto pienākumu nevar izpildīt. Lai varētu izpildīt Civildienesta noteikumus, šajā budžeta grozījumā ietverta vienas pastāvīgas amata vietas paaugstināšana no AD14 uz AD15, nepieprasot papildu budžetu. Pārskatītais štatu saraksts ir iekļauts budžeta pielikumā. 3. Eiropas Ārējās darbības dienests (EĀDD) 3.1. Ievads Pašlaik spēkā esošais EĀDD štatu saraksts tika sagatavots 2010. gadā. Tajā laikā nebija zināmi vairāki parametri, kuri nosaka aizpildīto un līdz ar to arī vakanto amata vietu skaitu katrā pakāpē. ¾ No Komisijas un Padomes faktiski pārcelto darbinieku skaitu ietekmēja individuāla izvēle, kuras rezultātā daži ierēdņi palika savā sākotnējā iestādē vai atgriezās tajā īsi pēc pārcelšanas. Savukārt vairāki ierēdņi pēc EĀDD izveides brīvprātīgi pieteicās strādāt šajā dienestā. ¾ Jaunpieņemamo darbinieku pakāpes nebija iespējams prognozēt. Amata vietas tiek piedāvātas dalībvalstu kandidātiem noteiktā pakāpē, bet ES ierēdņiem — pakāpē no AD5 līdz AD14. Rezultātā jaunpieņemto darbinieku pakāpe kļūst zināma tikai tad, kad pabeigts atlases process. Minētā nenoteiktība ir raksturīga EĀDD — nevienas citas iestādes štatu sarakstā šādā īsā laikposmā nav novērota tik liela darbinieku mainība starp iestādēm un dalībvalstīm. 3.2. Darbā pieņemšana no dalībvalstīm un nepieciešamība pārveidot amata vietas Pamatojoties uz gūto pieredzi, EĀDD štatu sarakstā būtu jāizdara daži pielāgojumi. Pirmkārt, lai atvieglotu darbā pieņemšanu no dalībvalstīm un sasniegtu Padomes lēmumā[6] noteikto mērķi, kas paredz, ka, EĀDD sasniedzot pilnu komplektāciju, darbiniekiem no dalībvalstīm (kurus pieņem, lai uz laiku aizpildītu pastāvīgās amata vietas saskaņā ar ES pārējo darbinieku nodarbināšanas kārtības 2. panta e) apakšpunktu) vajadzētu veidot vismaz trešdaļu no visiem EĀDD AD līmeņa darbiniekiem, pagaidu amata vietas būtu jāpārveido par pastāvīgām. Turklāt ir kļuvis iespējams vēlreiz izvērtēt vajadzības, ņemot vērā amata vietas, kuras faktiski bija aizpildītas 2011. gada maija vidū; darbā pieņemšanas, kuras ir pēdējā posmā, proti, attiecībā uz tām 80 jaunajām amata vietām, kuras piešķirtas delegācijām 2011. gadā; iespējamās papildu darbā pieņemšanas 2011. gadā, īpaši saistībā ar rotāciju; un 2011. gadā paredzētās aiziešanas pensijā. 3.3. Paaugstināšana amatā Civildienesta noteikumos (6. pants) paredzēts, ka noteikts skaits amata vietu jāatstāj neaizpildītas paaugstināšanai amatā. Likme, ar kuru reizina šo skaitu, noteikta Civildienesta noteikumu I pielikuma B punktā. EĀDD darbinieki, kuri pārcelti no Komisijas un Padomes, 2011. gadā tiks paaugstināti amatā saskaņā ar tiem noteikumiem un procedūrām, kas ir spēkā iestādē, no kuras viņi pārcelti. Tādējādi EĀDD štatu sarakstā jābūt pietiekamam skaitam vakantu amata vietu, lai izpildītu tā juridiskās saistības attiecībā uz paaugstināšanu amatā. 3.4. Secinājums Ņemot vērā arī to, ka nolūkā samazināt izmaksas EĀDD atsakās no sešām AD15 un trim AD16 amata vietām, amata vietu pārveidošana, kas izriet no šā uzdevuma izpildes, būtu saistīta ar nelielām gada neto izmaksām 1,4 miljonu euro apmērā. Tomēr tā kā šī pārveidošana neietekmēs visu 2011. gadu, papildu apropriācijas šim gadam netiek pieprasītas. Budžeta projektā 2012. gadam jau ir ņemts vērā grozītais štatu saraksts. Pārskatītais štatu saraksts ir iekļauts budžeta pielikumā. [1] OV L 248, 16.9.2002., 1. lpp. [2] OV L 68, 15.3.2011., 1. lpp. [3] COM(2011) 154 galīgā redakcija. [4] COM(2011) 219 galīgā redakcija. [5] COM(2011) 375 galīgā redakcija. [6] 2010/427/ES.